nibzard/narodne-novine-full-text-markdown huggingface dataset:
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Ivanu Klampflu iz Ivanca

### NN 163/1998 (23.12.1998.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Ivanu Klampflu iz Ivanca

# **KOMISIJA ZA VRIJEDNOSNE PAPIRE REPUBLIKE HRVATSKE**

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje: Zakona), Komisija za vrijednosne papire Republike
Hrvatske (dalje: Komisija), temeljem zahtjeva Ivana Klampfla iz Ivanca,
Vuglovec 22, JMBG: 2008973321003, podnesenog 30. studenog 1998. godine,
za izdavanje dozvole za obavljanje poslova ovlaštenog posrednika pri trgovini
vrijednosnim papirima, na sjednici održanoj 15. prosinca 1998. godine,
donijela je sljedeće

## **RJEŠENJE**

1. Ivanu Klampflu iz Ivanca, Vuglovec 22, JMBG: 2008973321003 izdaje
se dozvola za obavljanje poslova ovlaštenog posrednika pri trgovini vrijednosnim
papirima.

2. Dozvola vrijedi od dana izdavanja, a izdaje se na rok od 1 godine,
do zaključno 15. prosinca 1999. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 81 (osamdesetjedan), s danom upisa
15. prosinca 1998. godine.

4. Ovo rješenje objavljuje se u "Narodnim novinama".

Klasa: UP/I-450-08/98-01/127
Urbroj: 567-03/98-2
Zagreb, 15. prosinca 1998.

Predsjednik Komisije
**Ivica Smiljan,** v. r.

Rješenje, NN 163/1998-2013
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Ivici Mitru iz Zagreba

### NN 163/1998 (23.12.1998.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Ivici Mitru iz Zagreba

# **KOMISIJA ZA VRIJEDNOSNE PAPIRE REPUBLIKE HRVATSKE**

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine" 107/95, dalje: Zakona), Komisija za vrijednosne papire Republike
Hrvatske (dalje: Komisija), temeljem zahtjeva Ivice Mitra iz Zagreba, Ladučka
50, JMBG: 1211964371002, podnesenog 27. studenog 1998. godine, za izdavanje
dozvole za obavljanje poslova ovlaštenog posrednika pri trgovini vrijednosnim
papirima, na sjednici održanoj 15. prosinca 1998. godine, donijela je sljedeće

## **RJEŠENJE**

1. Ivici Mitru iz Zagreba, Ladučka 50, JMBG: 1211964371002 izdaje se
dozvola za obavljanje poslova ovlaštenog posrednika pri trgovini vrijednosnim
papirima.

2. Dozvola vrijedi od dana izdavanja, a izdaje se na rok od 1 godine,
do zaključno 15. prosinca 1999. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 82 (osamdesetdva), s danom upisa
15. prosinca 1998. godine.

4. Ovo rješenje objavljuje se u "Narodnim novinama".

Klasa: UP/I-450-08/98-01/125
Urbroj: 567-03/98-3
Zagreb, 15. prosinca 1998.

Predsjednik Komisije
**Ivica Smiljan,** v. r.

Rješenje, NN 163/1998-2014
## Zakon o izmjenama Zakona o političkim strankama

### NN 164/1998 (28.12.1998.), Zakon o izmjenama Zakona o političkim strankama

# ZASTUPNIČKI DOM HRVATSKOGA DRŽAVNOG SABORA

Na osnovi članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O IZMJENAMA ZAKONA O POLITIČKIM STRANKAMA**

Proglašavam Zakon o izmjenama Zakona o političkim strankama, koji je
donio Zastupnički dom Hrvatskoga državnog sabora na sjednici 18. prosinca
1998.

Broj: 081-98-2256/1
Zagreb, 23. prosinca 1998.

Predsjednik
Republike Hrvatske
**dr. Franjo Tuđman,** v. r.

## **ZAKON**

### **O IZMJENAMA ZAKONA O POLITIČKIM STRANKAMA**

Članak 1.

U Zakonu o političkim strankama ("Narodne novine", br. 76/93. i 111/96.)
u članku 18. stavku 2. riječi: "dobiti poduzeća čiji su vlasnici" brišu
se, a riječ "propagandnog" zamjenjuju se riječju: "promidžbenog".

Članak 2.

Članak 19. mijenja se i glasi:

"Dio sredstava za rad političkih stranaka koji se osigurava u državnom
proračunu za iduću proračunsku godinu iznosi 0,056% sredstava tekućih izdataka
proračuna iz prethodne godine.

Sredstva iz stavka 1. ovoga članka raspoređuju se političkim strankama
i koaliciji stranaka koje ispunjavaju sljedeće uvjete:

- da je sudjelovala na izborima za zastupnike tekućeg saziva Zastupničkog
i Županijskog doma Hrvatskoga državnog sabora,

- da je njezin kandidat izabran za zastupnika i obnaša zastupničku dužnost
kao zastupnik stranke u kojoj je sudjelovao na izborima za Zastupnički
ili Županijski dom Hrvatskoga državnog sabora.

Raspoređena sredstva prema stavku 2. ovoga članka doznačuju se na središnji
račun političke stranke ili koalicije stranaka tromjesečno u jednakim iznosima.

Odluku o raspoređivanju sredstava iz stavka 1. ovoga članka donosi Odbor
za Ustav, Poslovnik i politički sustav Zastupničkog doma Hrvatskoga državnog
sabora i to tako da se:

- 20% rasporedi u jednakim dijelovima svakoj od političkih stranaka
ili koaliciji stranaka zastupljenoj u Zastupničkom ili Županijskom domu
Hrvatskoga državnog sabora,

- 80% rasporedi političkim strankama ili koaliciji stranaka srazmjerno
broju zastupnika koji obnašaju zastupničku dužnost u Zastupničkom ili Županijskom
domu Hrvatskoga državnog Sabora."

Članak 3.

U članku 22. stavku 1. i 2. riječi: "Saboru Republike Hrvatske" zamjenjuju
se riječima: "Hrvatskom državnom saboru".

Članak 4.

U članku 26. stavku 1. riječi: "u dinarskoj protuvrijednosti 70 do 270
DEM" zamjenjuju se riječima: "u kunskoj protuvrijednosti od 200 do 500
DEM".

U stavku 2. riječi: "u dinarskoj protuvrijednosti od 70 do 200 DEM"
zamjenjuju se riječima: "u kunskoj protuvrijednosti od 200 do 350 DEM".

Članak 5.

U članku 27. stavku 1. i 2. riječ: "dinarskoj" zamjenjuje se riječima:
"kunskoj".

Članak 6.

U članku 28. riječi: "Narodne banke Hrvatske" zamjenjuju se riječima:
"Hrvatske narodne banke".

Članak 7.

Ovaj Zakon stupa na snagu danom objave u "Narodnim novinama", a primjenjuje
se od 1. siječnja 1999.

Klasa: 007-03/92-01/08
Zagreb, 18. prosinca 1998.

ZASTUPNIČKI DOM
HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Zakon, NN 164/1998-2020
## Odluka o osnivanju Nacionalnog povjerenstva za promjenu klime

### NN 164/1998 (28.12.1998.), Odluka o osnivanju Nacionalnog povjerenstva za promjenu klime

# VLADA REPUBLIKE HRVATSKE

Na temelju članka 23. stavka 3. Zakona o Vladi Republike Hrvatske ("Narodne
novine", broj 101/98), Vlada Republike Hrvatske je na sjednici održanoj
18. prosinca 1998. godine donijela

## **ODLUKU**

### **O OSNIVANJU NACIONALNOG POVJERENSTVA ZA PROMJENU KLIME**

I.

Ovom Odlukom osniva se Nacionalno povjerenstvo za promjenu klime (u
daljnjem tekstu Povjerenstvo).

II.

Osnovna zadaća Povjerenstva je praćenje svih aktivnosti pri izvedbi
Projekta prema kojem će se izraditi prvo nacionalno izvješće o promjeni
klime, sukladno odredbama Zakona o potvrđivanju Okvirne konvencije Ujedinjenih
naroda o promjeni klime.

III.

U Povjerenstvo se imenuju:

1. dr. Ante Kutle, Državna uprava za zaštitu prirode i okoliša, predsjednik;

2. Mladen Matvijev, Državni hidrometeorološki zavod, potpredsjednik;

3. akademik Velimir Pravdić, Hrvatska akademija znanosti i umjetnosti,
član;

4. Ivan Vukelić, Ministarstvo gospodarstva, član;

5. mr. Jasna Mesarić, Ministarstvo zdravstva, član;

6. Andreja Metelko Zgombić, Ministarstvo vanjskih poslova, član;

7. dr. Nenad Dujmović, Ministarstvo pomorstva, prometa i veza, član;

8. Mile Đodan, Ministarstvo poljoprivrede i šumarstva, član;

9. mr. Željko Findri, Ministarstvo znanosti i tehnologije, član;

10. Jasenka Nećak, Državna uprava za zaštitu prirode i okoliša, član;

11. Zvonimir Katušin, Državni hidrometeorološki zavod, član;

12. mr. Anđelka Bedrica, Hrvatska gospodarska komora, član;

13. mr. Zoran Stanić, Hrvatska elektroprivreda d.d., član;

14. dr. Svea Švel-Cerovečki, INA-Industrija nafte d.d., član;

15. mr. Davor Percan, Energetski institut "Hrvoje Požar", član;

16. Jelica Krpan Babić, Pokret prijatelja prirode "Lijepa naša", član;

17. Toni Vidan, Zelena akcija Zagreb, član.

IV.

Za tajnika Povjerenstva imenuje se Jadranka Matić, Državna uprava za
zaštitu prirode i okoliša.

V.

Ova Odluka stupa na snagu danom donošenja, a objavit će se u "Narodnim
novinama".

Klasa: 018-05/97-01/18
Urbroj: 5030104-98-5
Zagreb, 18. prosinca 1998.

Predsjednik
**mr. Zlatko Mateša,** v. r.

Odluka, NN 164/1998-2024
## Pravilnik o izmjenama i dopunama Pravilnika o obveznom označivanju životinja

### NN 164/1998 (28.12.1998.), Pravilnik o izmjenama i dopunama Pravilnika o obveznom označivanju životinja

# **MINISTARSTVO POLJOPRIVREDE I ŠUMARSTVA**

Na temelju članka 16. stavaka 5. i 6. Zakona o veterinarstvu ("Narodne
novine" br. 70/97) ministar poljoprivrede i šumarstva donosi

## **PRAVILNIK**

### **O IZMJENAMA I DOPUNAMA PRAVILNIKA O OBVEZNOM OZNAČIVANJU ŽIVOTINJA**

Članak 1.

Članak 8. Pravilnika o obveznom označivanju života ("Narodne novine"
br. 139/97) mijenja se tako da glasi:

"Sklop ušne markice sastoji se od dva dijela: nosača markice i markice
koja se proizvodi u dvije veličine i boje.

1. Nosač markice je spojni dio koji se nalazi na svim ušnim markicama.
Na poleđini kružnog dijela nosača markice, promjera 30 mm, moraju biti
otisnuti crnim slovima mjesec i godina proizvodnje (visine slova 3 mm),
oznaka države podrijetla >HR< te dvoznamenkasta oznaka broja županije
(visine slova 10 mm).

2. UŠNE MARKICE ZA SVINJE, OVCE I KOZE ovalnog su oblika, veličine 50X16
mm, sa spojem na jednom kraju.

- Na prednjoj strani markice (strana na kojoj se nalazi izdanak) otisnuti
su crnom bojom slovna oznaka serije, tekući peteroznamenkasti broj markice
i dvoznamenkasta oznaka broja županije (visine slova 6 mm) te mjesec i
godina proizvodnje (visine slova 2,5 mm). Na stražnjem dijelu markice reljefno
je istaknuta, u boji materijala, oznaka oblika elipse veličine 20X12 mm,
s tekstom "HRVATSKA VETERINARSKA INSPEKCIJA" te oznaka proizvođača.

- Ušna markica za svinje proizvodi se u žutoj osnovnoj boji materijala.

- Ušna markica za ovce i koze proizvodi se u svijetlocrvenoj osnovnoj
boji materijala.

3. UŠNA MARKICA ZA GOVEDA rabi se za sve kategorije goveda. Donji je
dio pravokutnog oblika, s trokutasto izduženim gornjim dijelom za ovjes
i spoj, zaobljenih uglova, veličine 49X42 mm. Proizvodi se u žutoj osnovnoj
boji materijala.

- Na prednjoj strani (strana na kojoj se nalazi izdanak), u trokutastom
gornjem dijelu, otisnuti su crnom bojom: slovna oznaka serije, dvoznamenkasta
oznaka broja županije (visine slova 7 mm), ispod je otisnut mjesec i godina
proizvodnje (visine slova 3 mm) te peteroznamenkasti broj markice (visine
znakova 12 mm).

- Na stražnjem dijelu markice reljefno je istaknuta, u boji materijala,
oznaka u obliku elipse veličine 30X19 mm, s tekstom "HRVATSKA VETERINARSKA
INSPEKCIJA" te oznaka proizvođača.

Članak 2.

Iza članka 8. dodaje se novi članak 9. koji glasi:

"Skice pojedinih oblika ušnih markica tiskane su uz ovaj Pravilnik i
čine njegov sastavni dio".

Članak 3.

Ovaj Pravilnik stupa na snagu osmog dana od dana objave u "Narodnim
novinama".

Klasa: 322-1/98-1/97
Urbroj: 525-01-98-01
Zagreb, 18. prosinca 1998.

Ministar
**mr. Zlatko Dominiković,** v. r.

1. Nosač markice

                          M 1:1

![](dodaci/1998/2027-01.gif)

2. Ušna markica za svinje (žute boje)
Ušna markica za ovce i koze (svijetlocrvene boje)

                         M 1:1

![](dodaci/1998/2027-02.gif)

3. Ušna markica za goveda (žute boje)

                       M 1:1

![](dodaci/1998/2027-03.gif)

Pravilnik, NN 164/1998-2027
## Ispravak Odluke o izmjenama i dopunama Pravilnika o posebnom porezu na alkohol

### NN 164/1998 (28.12.1998.), Ispravak Odluke o izmjenama i dopunama Pravilnika o posebnom porezu na alkohol

Nakon izvršenog uspoređivanja s izvornim tekstom utvrđene su pogreške
u Odluci o izmjenama i dopunama Pravilnika o posebnom porezu na alkohol
koji je objavljen u "Narodnim novinama" br. 158 od 10. prosinca 1998. godine,
te se daje

## **ISPRAVAK**

### **ODLUKE O IZMJENAMA I DOPUNAMA PRAVILNIKA O POSEBNOM POREZU NA ALKOHOL**

U članku 5b. stavku 5., umjesto riječi "31. 12. 1998. g." treba stajati
"31. ožujka 1999. g."

Iza članka 3. treba stajati:

Članak 4.

Ovaj Pravilnik stupa na snagu danom objave u "Narodnim novinama".

NAPOMENA: Izvršena ispravka na web stranici u broju 158 iz 1998.g.

Klasa: 410-19/98-01/699
Zagreb, 18. prosinca 1998.

Ministar financija
**mr. Borislav Škegro,** v. r.

Ostalo, NN 164/1998-2028
## Uredba o dopuni Zakona o platnom prometu u zemlji

### NN 165/1998 (29.12.1998.), Uredba o dopuni Zakona o platnom prometu u zemlji

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkoga doma Hrvatskoga
državnoga sabora ("Narodne novine", broj 131/98), Vlada Republike Hrvatske
je na sjednici održanoj 24. prosinca 1998. godine donijela

## **UREDBU**

### **O DOPUNI ZAKONA O PLATNOM PROMETU U ZEMLJI**

Članak 1.

U Zakonu o platnom prometu u zemlji ("Narodne novine", br. 27/93 i 138/97),
u članku 33. iza stavka 4. dodaje se novi stavak 5. koji glasi:

"Iznimno od odredbi stavka 4. ovog članka, danom stupanja na snagu Odluke
o imenovanju privremenog upravitelja u skladu s odredbama Zakona o bankama,
na teret računa banke ne mogu se izvršavati nalozi za plaćanje osim naloga
koje je izdao privremeni upravitelj".

Dosadašnji stavci 5. i 6. postaju stavci 6. i 7.

Članak 2.

Ova Uredba stupa na snagu danom objave u "Narodnim novinama".

Klasa: 450-08/98-02/01
Urbroj: 5030115-98-1
Zagreb, 24. prosinca 1998.

Predsjednik
**mr. Zlatko Mateša,** v. r.

Uredba, NN 165/1998-2029
## Odluka o imenovanju medicinskih vještaka

### NN 165/1998 (29.12.1998.), Odluka o imenovanju medicinskih vještaka

# VLADA REPUBLIKE HRVATSKE

Na temelju članka 114. Zakona o mirovinskom osiguranju ("Narodne novine",
broj 102/98), Vlada Republike Hrvatske je na sjednici održanoj 24. prosinca
1998. godine donijela

## **ODLUKU**

### **O IMENOVANJU MEDICINSKIH VJEŠTAKA**

I.

Zaposlenici Republičkog fonda mirovinskog i invalidskog osiguranja radnika
Hrvatske, liječnici članovi invalidskih komisija, koji su u radnom odnosu
na dan 31. prosinca 1998. godine i koji, u obavljanju svojih poslova, daju
nalaz i mišljenje o činjenicama koje su temelj za stjecanje prava iz mirovinskog
i invalidskog osiguranja u prvom stupnju, nastavljaju s radom kao ovlašteni
vještaci iz članka 113. stavka 1. Zakona o mirovinskom osiguranju, do 28.
veljače 1999. godine.

II.

Zaposlenici Republičkog fonda mirovinskog i invalidskog osiguranja radnika
Hrvatske, liječnici članovi Više invalidske komisije, koji su u radnom
odnosu na dan 31. prosinca 1998. godine i koji, u obavljanju svojih poslova,
u povodu žalbe protiv rješenja donesenog u prvom stupnju, rješavaju o pravu
u drugom stupnju, nastavljaju s radom kao ovlašteni viši vještaci iz članka
120. stavka 4. Zakona o mirovinskom osiguranju, do 28. veljače 1999. godine.

III.

Ova Odluka stupa na snagu danom donošenja, a objavit će se u "Narodnim
novinama".

Klasa: 141-01/98-01/01
Urbroj: 5030104-98-1
Zagreb, 24. prosinca 1998.

Predsjednik
**mr. Zlatko Mateša,** v. r.

Odluka, NN 165/1998-2031
## Odluka o davanju suglasnosti Javnoj ustanovi Nacionalni park Plitvička jezera za prodaju određenih nekretnina - objekata sa pripadajućom opremom

### NN 165/1998 (29.12.1998.), Odluka o davanju suglasnosti Javnoj ustanovi Nacionalni park Plitvička jezera za prodaju određenih nekretnina - objekata sa pripadajućom opremom

# VLADA REPUBLIKE HRVATSKE

Na temelju članka 30. stavka 2. Zakona o Vladi Republike Hrvatske ("Narodne
novine", broj 101/98) i članka 21. Zakona o zaštiti prirode ("Narodne novine",
broj 30/94), Vlada Republike Hrvatske je na sjednici održanoj 18. prosinca
1998. godine, donijela

## **ODLUKU**

### **O DAVANJU SUGLASNOSTI JAVNOJ USTANOVI NACIONALNI PARK PLITVIČKA JEZERA ZA PRODAJU ODREĐENIH NEKRETNINA - OBJEKATA SA PRIPADAJUĆOM OPREMOM**

I.

Daje se suglasnost Javnoj ustanovi Nacionalni park Plitvička jezera
za prodaju određenih nekretnina - objekata sa pripadajućom opremom, po
Odluci koju je donijelo Upravno vijeće Nacionalnog parka Plitvička jezera
na sjednici održanoj 17. srpnja i 18. rujna 1998. godine.

II.

Ova Odluka stupa na snagu danom donošenja, a objavit će se u "Narodnim
novinama".

Klasa: 432-02/97-01/94
Urbroj: 5030116-98-4
Zagreb, 18. prosinca 1998.

Predsjednik
**mr. Zlatko Mateša,** v. r.

Odluka, NN 165/1998-2032
## Pravilnik o izmjeni Pravilnika o visini cestarine za uporabu autocesta i objekata s naplatom

### NN 165/1998 (29.12.1998.), Pravilnik o izmjeni Pravilnika o visini cestarine za uporabu autocesta i objekata s naplatom

# **MINISTARSTVO POMORSTVA, PROMETA I VEZA**

Na temelju članka 61. stavka 2. Zakona o javnim cestama ("Narodne novine",
br. 100/96 i 76/98) ministar pomorstva, prometa i veza donosi

## **PRAVILNIK**

### **O IZMJENI PRAVILNIKA O VISINI CESTARINE ZA UPORABU AUTOCESTA I OBJEKATA S NAPLATOM**

Članak 1.

U Pravilniku o visini cestarine za uporabu autocesta i objekata s naplatom
("Narodne novine", br. 24/97 i 104/98) članak 4. se briše.

Članak 2.

Ovaj Pravilnik se objavljuje u "Narodnim novinama", a stupa na snagu
1. siječnja 1999. godine.

Klasa: 011-01/98-02/57
Urbroj: 530-01-98-1
Zagreb, 22. prosinca 1998.

Ministar
**mr. Željko Lužavec,** v. r.

Pravilnik, NN 165/1998-2034
## Naredba o dopuni Naredbe o izdavanju suglasnosti za osnivanje privatne prakse

### NN 165/1998 (29.12.1998.), Naredba o dopuni Naredbe o izdavanju suglasnosti za osnivanje privatne prakse

# **MINISTARSTVO ZDRAVSTVA**

Na temelju članka 40. Zakona o zdravstvenoj zaštiti ("Narodne novine"
broj 1/97 - pročišćeni tekst) ministar zdravstva donosi

## **NAREDBU**

### **O DOPUNI NAREDBE O IZDAVANJU SUGLASNOSTI ZA OSNIVANJE PRIVATNE PRAKSE**

I.

U točki III. Naredbe o izdavanju suglasnosti za osnivanje privatne prakse
("Narodne novine" broj 39/95) iza riječi: "bolničkih zdravstvenih ustanova"
dodaju se riječi: "i poliklinika", a iza riječi: "bolničkoj ustanovi" stavlja
se zarez i dodaju riječi: "odnosno poliklinici".

II.

Ova Naredba stupa na snagu osmoga dana od dana objave u "Narodnim novinama".

Klasa: 543-05/98-03/0025
Urbroj: 534-02-30-98-0001
Zagreb, 22. prosinca 1998.

Ministar
**prof. dr. sc. Željko Reiner,** v. r.

Naredba, NN 165/1998-2035
## Pravilnik o izmjenama i dopunama Pravilnika o ortopedskim i drugim pomagalima

### NN 165/1998 (29.12.1998.), Pravilnik o izmjenama i dopunama Pravilnika o ortopedskim i drugim pomagalima

# HRVATSKI ZAVOD ZA ZDRAVSTVENO OSIGURANJE

Na osnovi članka 16. i 17. a u svezi članka 104. Zakona o zdravstvenom
osiguranju ("Narodne novine" broj 1/97 - pročišćeni tekst, 109/97, 13/98,
88/98 i 150/98) i članka 14. točke 10. Statuta Hrvatskog zavoda za zdravstveno
osiguranje ("Narodne novine" 1/94), Upravno vijeće Hrvatskog zavoda za
zdravstveno osiguranje na 7. sjednici, održanoj 22. prosinca 1998. godine,
donijelo je

## **PRAVILNIK**

### **O IZMJENAMA I DOPUNAMA PRAVILNIKA O ORTOPEDSKIM I DRUGIM POMAGALIMA**

Članak 1.

U Pravilniku o ortopedskim i drugim pomagalima ("Narodne novine" broj
108/96, 13/97, 92/97, 97/98 i 104/98 - u daljnjem tekstu: Pravilnik) u
članku 11. iza stavke 2. dodaje se stavka 3. koja glasi:

"Suglasnost iz stavke 1. i odobrenje iz stavke 2. ovog članka za pomagala
propisana prema odredbi članka 13. ovog Pravilnika daju se samo u potvrdi
za prvo tromjesečno razdoblje."

Članak 2.

U članku 53. stavci 2. podstavka 3. mijenja se i glasi: "- iz točke
4. osiguranoj osobi od navršene 6. godine života i koja se koristi zvučnom
knjižnicom".

U stavci 3. na kraju se briše točka i dodaju riječi: "odnosno elektroničko
pomagalo za pisanje, namijenjeno slijepim osobama".

Članak 3.

U Popisu pod rednim brojem 468., šifra pomagala BTTGO 4E naziv pomagala:
"Četverokanalni kasetofon za slijepe" u stupcu 10. "Rok uporabe pomagala
prema dobi osigurane osobe (članak 15. Pravilnika)" sve brojke: "5" zamjenjuju
se brojkama: "7", a u stupcu 12. "Jedinična vrijednost pomagala izražena
u kunama s uračunanim PDV-om" i stupcu 13. "Ukupna vrijednost pomagala
izražena u kunama s uračunanim PDV-om", umjesto brojke: "3.129,50 upisuje
se brojka: 2.600,00".

U Popisu pod rednim brojem 469., šifra pomagala BTTGO 5C u stupcu 2.
"Naziv pomagala, materijala, rezervnih dijelova, potrošnih materijala i
popravka pomagala "na kraju teksta iza riječi: "osobu" dodaju se riječi:
"elektroničko pomagalo za pisanje namijenjeno slijepim osobama".

Članak 4.

Ovaj Pravilnik stupa na snagu osmog dana od dana objave u "Narodnim
novinama".

Klasa: 025-04/98-01/131
Urbroj: 338-01-04-98-1
Zagreb, 22. prosinca 1998.

Predsjednik Upravnog vijeća
Hrvatskog zavoda
za zdravstveno osiguranje
**doc. dr. sc. Mate Ljubičić,** v. r.

Pravilnik, NN 165/1998-2039
## Pravilnik o izmjenama i dopunama Pravilnika o načinu propisivanja i naplaćivanja lijekova

### NN 165/1998 (29.12.1998.), Pravilnik o izmjenama i dopunama Pravilnika o načinu propisivanja i naplaćivanja lijekova

# HRVATSKI ZAVOD ZA ZDRAVSTVENO OSIGURANJE

Na osnovi članka 104. Zakona o zdravstvenom osiguranju ("Narodne novine"
broj 75/93, 55/96, 109/97, 13/98, 88/98 i 150/98) i članka 14. Statuta
Hrvatskog zavoda za zdravstveno osiguranje ("Narodne novine" broj 1/94),
Upravno vijeće Hrvatskog zavoda za zdravstveno osiguranje na 7. sjednici
održanoj 22. prosinca 1998. godine, donijelo je

## **PRAVILNIK**

### **O IZMJENAMA I DOPUNAMA PRAVILNIKA O NAČINU PROPISIVANJA I NAPLAĆIVANJA LIJEKOVA**

Članak 1.

U Pravilniku o načinu propisivanja i naplaćivanja lijekova ("Narodne
novine" broj 44/97, 79/97 i 55/98) članak 2. mijenja se i glasi:

"Lijekovi se osiguranim osobama propisuju, izdaju i naplaćuju na način
predviđen Zakonom o lijekovima i medicinskim proizvodima ("Narodne novine"
broj 124/98), ovim Pravilnikom i drugim općim aktima Zavoda".

Članak 2.

U članku 3. u stavci 2. iza riječi "medicine" dodaje se tekst: "odnosno
stomatologije".

Članak 3.

U članku 4. iza riječi "medicine" dodaje se tekst: "odnosno stomatologije".

Članak 4.

U članku 6. stavci 2. na kraju teksta briše se točka i dodaje tekst:
"izuzev točke 27. i 37.".

Članak 5.

Članak 13. mijenja se i glasi:

"Na jedan recept može se propisati lijek u količini koja je prema objektivnom
zdravstvenom stanju bolesnika i prirodi bolesti dovoljna:

1. u slučaju pružanja hitne medicinske pomoći za liječenje do tri dana,
odnosno jedno pakiranje lijeka uz obvezno označavanje oznakama iz članka
10. ovog Pravilnika

2. u slučaju akutne bolesti za liječenje do deset dana

3. u slučaju kronične bolesti za liječenje do trideset dana".

Članak 6.

Članak 14. briše se.

Članak 7.

U članku 15. u stavci 1. iza riječi: "Zakona" briše se tekst: "o stavljanju
lijekova u promet" i upisuje tekst: "o lijekovima i medicinskim proizvodima".

Iza stavke 1. dodaje se nova stavka 2. koja glasi:

"izabrani doktor medicine može na recept propisati najviše:

fenobarbitona 1,0 g

kodein fosfata 0,3 g

meprobamata 8,0 g

metilfenobarbitona 10,0 g

morfin sulfata 1,0 g

pentazocina 5,0 g

triheksinefenidila 0,5 g

Dosadašnje stavke 2., 3. i 4. postaju stavke 3., 4. i 5.

Članak 8.

U članku 19. briše se stavka 2.

Članak 9.

Ovaj Pravilnik stupa na snagu osmog dana od dana objave u "Narodnim
novinama".

Klasa: 025-04/98-01/130
Urbroj: 338-01-04-98-1
Zagreb, 22. prosinca 1998.

Predsjednik Upravnog vijeća
Hrvatskog zavoda za
zdravstveno osiguranje
**doc. dr. sc. Mate Ljubičić,** v. r.

Pravilnik, NN 165/1998-2040
## Ispravak Pravilnika o izmjenama i dopunama Pravilnika o računovodstvu i računskom planu proračuna

### NN 165/1998 (29.12.1998.), Ispravak Pravilnika o izmjenama i dopunama Pravilnika o računovodstvu i računskom planu proračuna

Nakon izvršenog uspoređivanja s izvornim tekstom utvrđene su pogreške
u Pravilniku o izmjenama i dopunama Pravilnika o računovodstvu i računskom
planu proračuna objavljenom u "Narodnim novinama" broj 94 od 10. srpnja
1998. te se daje

## **ISPRAVAK**

### **PRAVILNIKA O IZMJENAMA I DOPUNAMA PRAVILNIKA O RAČUNOVODSTVU I RAČUNSKOM PLANU PRORAČUNA**

Članak 1.

U prilogu uz Pravilnik o računovodstvu i računskom planu proračuna ("Narodne
novine", broj 98/94, 15/96 i 94/98), treba ispraviti:

**- U Glavnoj knjizi I.:**

U skupini računa 000, u odjeljku 000-10-020 riječi: "samostalne djelatnosti"
zamjenjuju se riječima: "određenih oblika dohotka".

U skupini računa 045, podskupini računa 045-80 upisuje se račun "045-80-010-20"
Ostali nespomenuti prihodi".

U skupini računa 100, u odjeljku 100-10-030 briše se riječ "saborskim".

U skupini računa 200, u odjeljku 200-65-020 mijenja se naziv i glasi:
"Izdaci za ratnu mornaricu".

Naziv osnovnog računa 200-65-020-10 mijenja se i glasi: "Izdaci za ratnu
mornaricu".

Osnovni račun "200-65-020-20 Izdaci za zrakoplovstvo" se briše.

Naziv odjeljka 200-65-030 "Izdaci za protuzračnu obranu" mijenja se
i glasi: "Izdaci za ratno zrakoplovstvo".

Naziv osnovnog računa 200-65-030-10 mijenja se i glasi: "Izdaci za ratno
zrakoplovstvo".

Naziv osnovnog računa 300-50-010-10 mijenja se i glasi: "Tekući prijenosi
sredstava proračunskim korisnicima za zaposlenike", a iza njega upisuje
se račun 300-50-010-20 "Tekući prijenosi sredstava proračunskim korisnicima
za druge izdatke".

Članak 2.

**- U Glavnoj knjizi II.:**

U skupini računa 600, u odjeljku 600-75-010 iz naziva se brišu riječi
"i sitnog inventara".

U skupini računa 850:

- osnovni račun 850-10-010-30 mijenja se u 850-10-010-20,

- osnovni račun 850-10-010-40 mijenja se u 850-10-010-30,

- osnovni račun 850-10-010-50 mijenja se u 850-10-010-40,

- osnovni račun 850-10-010-60 mijenja se u 850-10-010-50.

U skupini računa 960 u nazivu se dodaju riječi "i stalna pričuva".

Iz naziva osnovnog računa 920-80-010-10 briše se riječ "neto".

Klasa: 401-04/98-01/01
Urbroj: 513-06/98-2
Zagreb, 18. prosinca 1998.

Ministar financija
**mr. Borislav Škegro,** v. r.

Ostalo, NN 165/1998-2041
## Odluka o osnivanju Povjerenstva za provedbu Programa aktivnosti Vlade na rješavanju problema nelikvidnosti

### NN 166/1998 (30.12.1998.), Odluka o osnivanju Povjerenstva za provedbu Programa aktivnosti Vlade na rješavanju problema nelikvidnosti

# VLADA REPUBLIKE HRVATSKE

Na temelju članka 28. Zakona o Vladi Republike Hrvatske ("Narodne novine",
broj 101/98), Vlada Republike Hrvatske je na sjednici održanoj 24. prosinca
1998. godine donijela

## **ODLUKU**

### **O OSNIVANJU POVJERENSTVA ZA PROVEDBU PROGRAMA AKTIVNOSTI VLADE NA RJEŠAVANJU PROBLEMA NELIKVIDNOSTI**

I.

Ovom Odlukom osniva se Povjerenstvo za provedbu Programa aktivnosti
Vlade na rješavanju problema nelikvidnosti (u daljnjem tekstu: Program).

II.

Zadaća Povjerenstva iz točke I. ove Odluke je provedba Programa koji
je sastavni dio ove Odluke i neće se objaviti u Narodnim novinama.

III.

Povjerenstvo iz točke I. ove Odluke ima predsjednika i 12 članova.

*U Povjerenstvo se imenuju:*

- za predsjednika Dinko Zidarević, glavni direktor Zavoda za platni
promet;

- *za članove:*

1. dr. Jakša Barbić, profesor na Pravnom fakultetu u Zagrebu,

2. Snježana Bagić, zamjenica ministra pravosuđa,

3. dr. Vinko Belak, profesor na Ekonomskom fakultetu u Splitu,

4. Jasna Borić, zamjenica ministra gospodarstva,

5. mr. Vinko Dumičić, pomoćnik generalnog direktora Coca-Cole Beverages
d.d., Zagreb,

6. Gordana Grabovac, direktorica u Direkciji platnog prometa Hrvatske
narodne banke,

7. dr. Sanja Mađarević Šujster, načelnica za makroekonomske analize
u Ministarstvu financija,

8. Nada Mamić, savjetnica predsjednika Vlade Republike Hrvatske,

9. Željko Perić, financijski direktor Plive d.d., Zagreb,

10. Marijan Prus, predstojnik Ureda za zakonodavstvo Vlade Republike
Hrvatske,

11. Ivan Vrljić, pomoćnik ministra financija,

12. mr. Lidija Zorić, savjetnica predsjednika Republike Hrvatske za
gospodarstvo.

IV.

U radu Povjerenstva iz točke I. ove Odluke prema potrebi sudjeluju članovi
Vlade Republike Hrvatske i drugi državni dužnosnici.

V.

Stručne i administrativne poslove za Povjerenstvo iz točke I. ove Odluke
obavlja Ministarstvo financija, Ministarstvo pravosuđa, Ministarstvo gospodarstva
i druga ministarstva po potrebi, te Zavod za platni promet, svaki iz svoje
nadležnosti.

VI.

Ova Odluka stupa na snagu danom donošenja, a objavit će se u "Narodnim
novinama".

Klasa: 022-03/98-02/29
Urbroj: 5030105-98-1
Zagreb, 24. prosinca 1998.

Potpredsjednik
**mr. Borislav Škegro,** v. r.

Odluka, NN 166/1998-2043
## Rješenje Ustavnog suda Republike Hrvatske broj U-III-644/1998 od 15. prosinca 1998.

### NN 166/1998 (30.12.1998.), Rješenje Ustavnog suda Republike Hrvatske broj U-III-644/1998 od 15. prosinca 1998.

# USTAVNI SUD REPUBLIKE HRVATSKE

Ustavni sud Republike Hrvatske u Vijeću sastavljenom od suca mr. Hrvoja
Momčinovića, kao predsjednika Vijeća te sudaca Mladena Žuvele i mr. Vojislava
Kučekovića, kao članova Vijeća u postupku povodom ustavne tužbe mr. D.
V. iz D., na sjednici Vijeća održanoj dana 15. prosinca 1998. godine, jednoglasno
je donio

## **RJEŠENJE**

1. Ustavna tužba se odbacuje.

2. Ovo rješenje objavit će se u "Narodnim novinama".

Obrazloženje

Mr. D. V. iz D. je podnio ustavnu tužbu u povodu rješenja Vrhovnog suda
Republike Hrvatske kojim je odbijena žalba N. B. na odluku o produljenju
pritvora. Za navedeno rješenje podnositelj navodi da je saznao iz dnevnog
tiska.

Ustavna tužba nije dopuštena.

Odredbom članka 28. stavak 1. Ustavnog zakona o Ustavnom sudu Republike
Hrvatske ("Narodne novine", broj 13/1991, u nastavku: Ustavni zakon) propisano
je da svatko može podnijeti ustavnu tužbu ako smatra da mu je odlukom sudbene,
upravne vlasti, ili drugih tijela koja imaju javne ovlasti povrijeđeno
jedno od Ustavom utvrđenih sloboda i prava čovjeka i građanina.

U konkretnom slučaju podnositelj nije bio sudionik u postupku koji je
prethodio ovoj ustavnoj tužbi, niti je zakonom na to bio ovlašten.

Podnositelj nije ovlašten niti za podnošenje ustavne tužbe u povodu
osporenog rješenja Vrhovnog suda Republike Hrvatske.

Kako dakle nisu ispunjene pretpostavke za odlučivanje o biti stvari,
temeljem članka 26. Ustavnog zakona, a u svezi sa člankom 58. Poslovnika
Ustavnog suda Republike Hrvatske ("Narodne novine", broj 29/1994) riješeno
je kao u izreci.

Odluka o objavi temelji se na odredbi članka 20. stavak 1. Ustavnog
zakona.

Broj: U-III-644/1998
Zagreb, 15. prosinca 1998.

USTAVNI SUD REPUBLIKE HRVATSKE

Predsjednik Vijeća
**mr. Hrvoje Momčinović,** v. r.

Rješenje, NN 166/1998-2060
## Ispravak Odluke o imenovanju medicinskih vještaka

### NN 166/1998 (30.12.1998.), Ispravak Odluke o imenovanju medicinskih vještaka

Nakon izvršenog uspoređivanja s izvornim tekstom, utvrđena je pogreška
u Odluci o imenovanju medicinskih vještaka, objavljenoj u "Narodnim novinama",
broj 165 od 29. prosinca 1998. godine, te se daje

## **ISPRAVAK**

### **ODLUKE O IMENOVANJU MEDICINSKIH VJEŠTAKA**

U točci I. i točci II. iza riječi "Zakona o mirovinskom i invalidskom
osiguranju" umjesto datuma "do 28. veljače 1998. godine" treba stajati
datum "do 28. veljače 1999. godine".

Urbroj: 50501-98-1108
Zagreb, 30. prosinca 1998.

Glavni i odgovorni urednik
**Marijan Prus,** v. r.

Ostalo, NN 166/1998-2062
## Odluka o davanju suglasnosti na Financijski plan za 1999. godinu sredstava doplatka za djecu

### NN 167/1998 (31.12.1998.), Odluka o davanju suglasnosti na Financijski plan za 1999. godinu sredstava doplatka za djecu

# ZASTUPNIČKI DOM HRVATSKOGA DRŽAVNOG SABORA

Na temelju članka 17. stavka 4. i 6. Zakona o proračunu ("Narodne novine",
br. 92/94.), Zastupnički dom Hrvatskoga državnog sabora na sjednici 18.
prosinca 1998., donio je

## **ODLUKU**

### **O DAVANJU SUGLASNOSTI NA FINANCIJSKI PLAN ZA 1999. GODINU SREDSTAVA DOPLATKA ZA DJECU**

I.

Daje se suglasnost na Financijski plan za 1999. godinu sredstava doplatka
za djecu i to na:

- ukupne prihode u iznosu od      1.260.000.000 kuna

- ukupne rashode u iznosu od      1.260.000.000 kuna

II.

Ova Odluka stupa na snagu danom objave u "Narodnim novinama", a primjenjuje
se od 1. siječnja 1999. godine.

Klasa: 400-06/98-01/13
Zagreb, 18. prosinca 1998.

ZASTUPNIČKI DOM
HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora **Vladimir Šeks, dipl. iur.,** v. r.

**PLAN PRIHODA I IZDATAKA ZA 1999. GODINU SREDSTAVA DOPLATKA
ZA DJECU**
**-
u kn -**

|  |  |  |  |
| --- | --- | --- | --- |
| **1** | **Plan             za 1998.                        2** | **Plan             za 1999.                 3** | **Indeks                   3/2             4** |
| ```
 PRIHODI
 1.      Prihodi od doprinosa            520 000 000                               0,00
 2.      Prihodi iz Proračuna            600 000 000     1 260 000 000           210,00
 3.      Ostali prihodi                    2 000 000                               0,00
 UKUPNI PRIHODI                        1 122 000 000     1 260 000 000           112,30
 IZDACI
 1.      Doplatak za djecu             1 085 440 000     1 213 500 000           111,80
 2.      Sredstva za službu               30 390 000        38 300 000           126,03
 3.      Ostali izdaci                     6 170 000         8 200 000           132,90
 UKUPNI IZDACI                         1 122 000 000     1 260 000 000           112,30

 ``` | | | |

Odluka, NN 167/1998-2067
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o postavljenju Željka Bošnjaka izvanrednog i opunomoćenog veleposlanika Republike Hrvatske u Republici Finskoj i za izvanrednog i opunomoćenog veleposlanika Republike Hrvatske u Republici Eston

### NN 1/1999 (4.1.1999.), Odluka o postavljenju Željka Bošnjaka izvanrednog i opunomoćenog veleposlanika Republike Hrvatske u Republici Finskoj i za izvanrednog i opunomoćenog veleposlanika Republike Hrvatske u Republici Eston

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

kojom postavljam ŽELJKA BOŠNJAKA izvanrednog i opunomoćenog veleposlanika
Republike Hrvatske u Republici Finskoj, i za izvanrednog i opunomoćenog
veleposlanika Republike Hrvatske u Republici Estoniji, sa sjedištem u Helsinkiju.

Ova Odluka stupa na snagu danom donošenja.

Broj: 081-98-2261/1
Zagreb, 23. prosinca 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 1/1999-1
## Odluka o razrješenju Darinka Bage dužnosti izvanrednog i opunomoćenog veleposlanika Republike Hrvatske u Bosni i Hercegovini

### NN 1/1999 (4.1.1999.), Odluka o razrješenju Darinka Bage dužnosti izvanrednog i opunomoćenog veleposlanika Republike Hrvatske u Bosni i Hercegovini

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

### **O RAZRJEŠENJU DUŽNOSTI IZVANREDNOG I OPUNOMOĆENOG VELEPOSLANIKA REPUBLIKE HRVATSKE U BOSNI I HERCEGOVINI**

DARINKO BAGO razrješuje se dužnosti izvanrednog i opunomoćenog veleposlanika
Republike Hrvatske u Bosni i Hercegovini, sa sjedištem u Sarajevu, radi
odlaska na novu dužnost.

Ova Odluka stupa na snagu 31. siječnja 1999.

Broj: 081-98-2245/1
Zagreb, 23. prosinca 1998.

Predsjednik
Republike Hrvatske
**dr. Franjo Tuđman,** v. r.

Odluka, NN 1/1999-2
## Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Španjolske - regije Sevilla

### NN 1/1999 (4.1.1999.), Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Španjolske - regije Sevilla

# **MINISTARSTVO POLJOPRIVREDE I ŠUMARSTVA**

Na temelju članka 11. stavka 1. točke 18. Zakona o veterinarstvu ("Narodne
novine", br. 70/97), ministar poljoprivrede i šumarstva donosi

## **NAREDBU**

### **O ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE DOMAĆIH I DIVLJIH SVINJA I PROIZVODA PODRIJETLOM OD NAVEDENIH ŽIVOTINJA IZ ŠPANJOLSKE - REGIJE SEVILLA**

I.

Radi sprečavanja unošenja u Republiku Hrvatsku zarazne bolesti klasične
svinjske kuge, zabranjuje se uvoz u Republiku Hrvatsku i provoz preko teritorija
Republike Hrvatske domaćih i divljih svinja i proizvoda podrijetlom od
navedenih životinja iz Španjolske - regije Sevilla.

Navedena zabrana odnosi se i na pošiljke živih i divljih svinja koje
potječu iz drugih zemalja ako se prevoze preko teritorija Španjolske -
regije Sevilla.

Zabrana iz točke I. stavka I. ove Naredbe ne odnosi se na proizvode
domaćih i divljih svinja namijenjenih ljudskoj prehrani koji su prije ili
tijekom proizvodnje podvrgnuti toplinskoj obradi s postizanjem temperature
u središtu proizvoda od najmanje 700 C ili su podvrgnuti toplinskoj obradi
u hermetički zatvorenoj ambalaži sa Fo vrijednosti 3 i više.

II.

Danom stupanja na snagu ove Naredbe, prestaje važiti Naredba o zabrani
uvoza u Republiku Hrvatsku i provoza preko teritorija Republike Hrvatske
domaćih i divljih svinja i proizvoda podrijetlom od navedenih životinja
iz Španjolske - regije Lérida, Segovia, Madrid, Toledo, Zaragoza i Sevilla
("Narodne novine" br. 110/98).

III.

Sva izdana rješenja o veterinarsko-zdravstvenim uvjetima za uvoz i provoz
pošiljki iz točke I. ove Naredbe stavljaju se izvan snage.

IV.

Ova Naredba stupa na snagu danom donošenja.

Klasa: 322-01/98-01/100
Urbroj: 525-01-98-1(DL)
Zagreb, 23. prosinca 1998.

Ministar
poljoprivrede i šumarstva
**mr. Zlatko Dominiković,** v. r.

Naredba, NN 1/1999-3
## Rješenje o određivanju Specijalne bolnice za medicinsku rehabilitaciju bolesti srca, pluća i reumatizma "Thalassotherapia" Opatija Referentnim centrom za zdravstveni turizam i medicinski programiran

### NN 1/1999 (4.1.1999.), Rješenje o određivanju Specijalne bolnice za medicinsku rehabilitaciju bolesti srca, pluća i reumatizma "Thalassotherapia" Opatija Referentnim centrom za zdravstveni turizam i medicinski programiran

# **MINISTARSTVO ZDRAVSTVA**

Ministar zdravstva Republike Hrvatske temeljem članka 99. Zakona o zdravstvenoj
zaštiti ("Narodne novine" broj 1/97, pročišćeni tekst) na prijedlog Nacionalnog
zdravstvenog vijeća Ministarstva zdravstva te uz pribavljeno mišljenje
Hrvatskog društva za medicinu turizma Rijeka Hrvatskog liječničkog zbora,
donosi

## **RJEŠENJE**

Specijalna bolnica za medicinsku rehabilitaciju bolesti srca, pluća
i reumatizma "Thalassotherapia" Opatija određuje se Referentnim centrom
za zdravstveni turizam i medicinski programirani odmor Ministarstva zdravstva
Republike Hrvatske.

Klasa: UP-I-510-01/98-01/0006
Urbroj: 534-02-10-98-0003
Zagreb, 2. prosinca 1998.

Ministar
**prof. dr. sc. Željko Reiner,** v. r.

Rješenje, NN 1/1999-4
## Rješenje o određivanju Klinike za urologiju Kliničke bolnice "Sestre milosrdnice" Zagreb Referentnim centrom za tumore prostate Ministarstva zdravstva Republike Hrvatsk

### NN 1/1999 (4.1.1999.), Rješenje o određivanju Klinike za urologiju Kliničke bolnice "Sestre milosrdnice" Zagreb Referentnim centrom za tumore prostate Ministarstva zdravstva Republike Hrvatsk

# MINISTARSTVO ZDRAVSTVA

Ministar zdravstva Republike Hrvatske temeljem članka 99. Zakona o zdravstvenoj
zaštiti ("Narodne novine" broj 1/97, pročišćeni tekst) na prijedlog Nacionalnog
zdravstvenog vijeća Ministarstva zdravstva te uz pribavljeno mišljenje
Hrvatskog urološkog društva Hrvatskog liječničkog zbora, donosi

## **RJEŠENJE**

Klinika za urologiju Kliničke bolnice "Sestre milosrdnice" Zagreb određuje
se Referentnim centrom za tumore prostate Ministarstva zdravstva Republike
Hrvatske.

Klasa: UP-I-510-01/98-01/0005
Urbroj: 534-02-10-98-0003
Zagreb, 2. prosinca 1998.

Ministar
**prof. dr. sc. Željko Reiner,** v. r.

Rješenje, NN 1/1999-5
## Privremena odluka o utvrđivanju najniže mirovine za jednu godinu mirovinskog staža

### NN 1/1999 (4.1.1999.), Privremena odluka o utvrđivanju najniže mirovine za jednu godinu mirovinskog staža

# **HRVATSKI ZAVOD ZA MIROVINSKO OSIGURANJE**

Na temelju članka 82. stavka 2. Zakona o mirovinskom osiguranju ("Narodne
novine", broj 102/98.) i članka 19. točke 1. Statuta Hrvatskog zavoda za
mirovinsko osiguranje ("Narodne novine", broj 163/98), Upravno vijeće Hrvatskog
zavoda za mirovinsko osiguranje, na sjednici održanoj 29. prosinca 1998.
donosi

## **PRIVREMENU ODLUKU**

### **O UTVRĐIVANJU NAJNIŽE MIROVINE ZA JEDNU GODINU MIROVINSKOG STAŽA**

1. Utvrđuje se najniža mirovina za jednu godinu mirovinskog staža u
svoti od 33,20 kn.

2. Najniža mirovina određuje se ovisno o ukupnom broju godina mirovinskog
staža uz primjenu mirovinskog faktora iz članka 80. Zakona o mirovinskom
osiguranju.

3. Ova odluka stupa na snagu sljedećeg dana, od dana objave u "Narodnim
novinama", a primjenjivat će se od 1. siječnja 1999.

Klasa: 140-13/98-01/5565
Urbroj: 341-99-01/98-1
Zagreb, 29. prosinca 1998.

Predsjednik
Upravnog vijeća Hrvatskog zavoda
za mirovinsko osiguranje
**prof. dr. sc. Željko Potočnjak,** v. r.

Ostalo, NN 1/1999-7
## Privremena odluka o osnovici za određivanje naknade zbog tjelesnog oštećenja

### NN 1/1999 (4.1.1999.), Privremena odluka o osnovici za određivanje naknade zbog tjelesnog oštećenja

# HRVATSKI ZAVOD ZA MIROVINSKO OSIGURANJE

Na temelju članka 58. stavka 2. Zakona o mirovinskom osiguranju ("Narodne
novine", broj 102/98) i članka 19. točke 1. i članka 20. točke 3. Statuta
Hrvatskog zavoda za mirovinsko osiguranje ("Narodne novine", broj 163/98),
Upravno vijeće Hrvatskog zavoda za mirovinsko osiguranje, na sjednici održanoj
29. prosinca 1998. donosi

## **PRIVREMENU ODLUKU**

### **O OSNOVICI ZA ODREĐIVANJE NAKNADE ZBOG TJELESNOG OŠTEĆENJA**

1. Osnovica za određivanje naknade zbog tjelesnog oštećenja od 1. siječnja
1999. iznosi 700,00 kn.

2. Ova odluka stupa na snagu sljedećeg dana od dana objave u "Narodnim
novinama", a primjenjivat će se od 1. siječnja 1999.

Klasa: 140-13/98-01/5565
Urbroj: 341-99-01/98-2
Zagreb, 29. prosinca 1998.

Predsjednik
Upravnog vijeća Hrvatskog zavoda
za mirovinsko osiguranje
**prof. dr. sc. Željko Potočnjak,** v. r.

Ostalo, NN 1/1999-8
## Odluka o višim osnovicama osiguranja koje služe za obračunavanje i plaćanje doprinosa i za ostvarivanje prava iz mirovinskog osiguranja za osiguranike koji su sami obveznici plaćanja doprinosa

### NN 1/1999 (4.1.1999.), Odluka o višim osnovicama osiguranja koje služe za obračunavanje i plaćanje doprinosa i za ostvarivanje prava iz mirovinskog osiguranja za osiguranike koji su sami obveznici plaćanja doprinosa

# HRVATSKI ZAVOD ZA MIROVINSKO OSIGURANJE

Na temelju članka 144. Zakona o mirovinskom osiguranju ("Narodne novine",
broj 102/98) i članka 20. točke 14. Statuta Hrvatskog zavoda za mirovinsko
osiguranje ("Narodne novine" broj 163/98), Upravno vijeće Hrvatskog zavoda
za mirovinsko osiguranje, na sjednici održanoj 29. prosinca 1998. donosi

## **ODLUKU**

### **O VIŠIM OSNOVICAMA OSIGURANJA KOJE SLUŽE ZA OBRAČUNAVANJE I PLAĆANJE DOPRINOSA I ZA OSTVARIVANJE PRAVA IZ MIROVINSKOG OSIGURANJA ZA OSIGURANIKE KOJI SU SAMI OBVEZNICI PLAĆANJA DOPRINOSA**

Članak 1.

Osiguranici iz članka 10. stavka 1. točke 4., članka 11. do 14., članka
16. i 17. Zakona o mirovinskom osiguranju (u daljnjem tekstu: ZOMO) koji
su sami obveznici plaćanja doprinosa mogu birati više osnovice osiguranja.

Članak 2.

Osiguranicima iz članka 1. ove odluke utvrđuju se više osnovice osiguranja
u koje se osiguranici razvrstavaju prema vlastitom izboru i to:

1. osnovica u svoti od 2.500,00

2. osnovica u svoti od 3.700,00

3. osnovica u svoti od 4.600,00

4. osnovica u svoti od 6.900,00

5. osnovica u svoti od 11.500,00

6. osnovica u svoti od 19.320,00

Članak 3.

1. Osiguranici iz članka 1. ove odluke koji su bili osigurani u više
osnovice osiguranja, po propisima koji su vrijedili do 31. 12. 1998., dužni
su do 30. 6. 1999. na temelju pismenog zahtjeva izabrati višu osnovicu
osiguranja.

2. Ukoliko osiguranici iz stavka 1. ovog članka podnesu pismeni zahtjev
za više osnovice osiguranja, do navedenog roka, osiguranici će biti razvrstani
u više osnovice od 1. 1. 1999. godine, a ako osiguranici do navedenog roka
to ne učine, bit će razvrstani u obvezne osnovice osiguranja prema pripadajućim
Odlukama.

Članak 4.

Osiguranici iz članka 1. ove odluke kojima je svojstvo osiguranika utvrđeno
nakon 1. 1. 1999. bit će razvrstani u višu osnovicu osiguranja od prvog
dana idućeg mjeseca od mjeseca u kojem je podnesen zahtjev.

Članak 5.

Doprinos za mirovinsko osiguranje iz članka 3. i 4. ove odluke obračunava
se i plaća prema Zakonom utvrđenoj stopi doprinosa za mirovinsko osiguranje
na izabranu višu osnovicu osiguranja, a način obračunavanja i plaćanja
doprinosa utvrđuje se Pravilnikom o načinu obračunavanja i plaćanja doprinosa.

Članak 6.

Ova odluka stupa na snagu sljedećeg dana nakon objave u "Narodnim novinama",
a primjenjuje se od 1. siječnja 1999.

Klasa: 140-13/98-01/5565
Urbroj: 341-99-01/98-4
Zagreb, 29. prosinca 1998.

Predsjednik
Upravnog vijeća Hrvatskog zavoda
za mirovinsko osiguranje
**prof. dr. sc. Željko Potočnjak,** v. r.

Odluka, NN 1/1999-10
## Odluka o osnovicama osiguranja za obračunavanje i plaćanje doprinosa i za ostvarivanje prava iz mirovinskog osiguranja hrvatskih državljana koji su u Republici Hrvatskoj zaposleni kod stranih diplomat

### NN 1/1999 (4.1.1999.), Odluka o osnovicama osiguranja za obračunavanje i plaćanje doprinosa i za ostvarivanje prava iz mirovinskog osiguranja hrvatskih državljana koji su u Republici Hrvatskoj zaposleni kod stranih diplomat

# HRVATSKI ZAVOD ZA MIROVINSKO OSIGURANJE

Na temelju članka 141. točke 3. Zakona o mirovinskom osiguranju ("Narodne
novine", broj 102/98) i članka 20. točke 11. Statuta Hrvatskog zavoda za
mirovinsko osiguranje ("Narodne novine" broj 163/98), Upravno vijeće Hrvatskog
zavoda za mirovinsko osiguranje, na sjednici održanoj 29. prosinca 1998.
donosi

## **ODLUKU**

### **O OSNOVICAMA OSIGURANJA ZA OBRAČUNAVANJE I PLAĆANJE DOPRINOSA I ZA OSTVARIVANJE PRAVA IZ MIROVINSKOG OSIGURANJA HRVATSKIH DRŽAVLJANA KOJI SU U REPUBLICI HRVATSKOJ ZAPOSLENI KOD STRANIH DIPLOMATSKIH, KONZULARNIH I DRUGIH MEĐUNARODNIH PREDSTAVNIŠTAVA ILI U OSOBNOJ SLUŽBI KOD STRANIH DRŽAVLJANA**

Članak 1.

Osnovice osiguranja za obračunavanje i plaćanje doprinosa i za ostvarivanje
prava iz mirovinskog osiguranja za osiguranike iz članka 10. stavak 1.
točke 4. Zakona o mirovinskom osiguranju (u daljnjem tekstu: ZOMO) utvrđuju
se prema stupnju stručne spreme i to:

1. za osiguranike koji imaju stručnu spremu sedmoga ili osmoga stupnja
(VSS) - u svoti od 4.783,00 kn

2. za osiguranike koji imaju stručnu spremu petog ili šestog stupnja
(VŠS ili VKV radnici) - u svoti od 4.578,00 kn

3. za osiguranike koji imaju stručnu spremu trećeg ili četvrtog stupnja
(SSS ili KV radnici) - u svoti od 3.478,00 kn

4. za osiguranike koji imaju stručnu spremu prvog ili drugog stupnja
(niža stručna sprema ili PKV radnik) - u svoti od 2.606,00 kn

5. za osiguranike koji nemaju nikakvu stručnu spremu - u svoti od 2.193,40
kn.

Članak 2.

Osiguranici iz članka 1. točke 1. do 5. ove odluke, na temelju pismenog
zahtjeva, a sukladno članku 144. ZOMO mogu birati više osnovice osiguranja
koje su utvrđene posebnom Odlukom Zavoda.

Članak 3.

Ako je ugovorena plaća za osiguranike iz članka 1. ove odluke veća od
osnovice osiguranja, tada se primjenjuje ugovorena plaća za obračunavanje
i plaćanje doprinosa.

Članak 4.

Doprinos za mirovinsko osiguranje osoba iz članka 1. ove odluke obračunava
se i plaća prema Zakonom utvrđenoj stopi doprinosa za mirovinsko osiguranje
na pripadajuću osnovicu osiguranja, a način obračunavanja doprinosa i plaćanja
doprinosa utvrđuje se Pravilnikom o načinu obračunavanja i plaćanja doprinosa.

Članak 5.

Ova odluka stupa na snagu sljedećeg dana nakon objave u "Narodnim novinama",
a primjenjuje se od 1. siječnja 1999.

Klasa: 140-13/98-01/5565
Urbroj: 341-99-01/98-5
Zagreb, 29. prosinca 1998.

Predsjednik
Upravnog vijeća Hrvatskog zavoda
za mirovinsko osiguranje
**prof. dr. sc. Željko Potočnjak,** v. r.

Odluka, NN 1/1999-11